Diari Oficial de la Generalitat Valenciana


Sumari del DOGV 4475, del 07-04-2003 (2003/4039)

RESOLUCIÓ de 2 d'abril de 2003, de la Direcció General de Funció Pública, per la qual s'adjudiquen destinacions als participants en el Concurs de Mèrits núm. 44/2002, per a la provisió de llocs de treball de naturalesa funcionarial, sector administració general, grup A, caps de servici, de la Presidència de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/4039


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 2 d'abril de 2003, de la Direcció General de Funció Pública, per la qual s'adjudiquen destinacions als participants en el Concurs de Mèrits núm. 44/2002, per a la provisió de llocs de treball de naturalesa funcionarial, sector administració general, grup A, caps de servici, de la Presidència de la Generalitat. [2003/X4039]
  
Per Resolució de 20 de maig de 2002, de la Direcció General de Funció Pública, publicada en el DOGV núm. 4260, de data 30.5.2002, es va convocar Concurs de Mèrits núm. 44/2002, per a la provisió de llocs de treball de naturalesa funcionarial, sector administració general, grup A, caps de servici, de la Presidència de la Generalitat.
  
La Convocatòria, en la base quarta, apartat 1r C), pel que fa a la valoració de l'experiència, es va ajustar a allò que ha sigut acordat per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que mitjançant interlocutòria, de data 26.07.2000, va suspendre els art. 5.C.2, 6 C.2 i 7.C.2 de l'Orde de 20 de gener de 2000, de la Conselleria de Justícia i Administracions Públiques, per la qual van ser aprovats els barems generals d'aplicació als concursos de mèrits per a la provisió de llocs de treball, suspensió que permetia valorar únicament l'experiència adquirida en llocs a què s'haguera accedit per concurs o lliure designació.
  
Finalitzada l'avaluació dels mèrits dels concursants i la resta de tràmits d'execució de la Convocatòria, la Comissió de Valoració va formular, en data 21 de gener de 2003, proposta definitiva d'adjudicació.
  
Pendent únicament l'emissió, per l'autoritat convocant, de la resolució que ha de posar fi al procediment, la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, ha dictat la Sentència 90/03, de data 13 de gener de 2003.
  
Dita Sentència ha desestimat el recurs interposat contra la citada Orde de 20 de gener de 2000, i ha afirmat que els preceptes del barem que havien sigut suspesos per la Interlocutòria de 26.07.2000 s'ajusten a dret, per la qual cosa considera que, en els concursos de mèrits, ha de valorar-se l'experiència adquirida en llocs a què s'ha accedit en comissió de servicis, adscripció provisional o nomenament provisional per millora d'ocupació. Contra dita Sentència ha sigut interposat recurs de cassació, i la Sala Contenciosa Administrativa del Tribunal Superior de Justícia de la Comunitat Valenciana no l'admés a tràmit, mitjançant interlocutòria de data 14 de març de 2003, interlocutòria que no ha posat fi al procediment en ser susceptible de recurs.
  
La rellevància del procés judicial és evident, perquè té clara incidència sobre la citada base quarta de la Convocatòria. No obstant això, a l'espera del seu acabament, es considera procedent adoptar la present Resolució que, salvaguardant la plena eficàcia de la decisió, té per objecte la finalització d'aquells processos provisoris en què, siga quin siga el resultat del procés judicial, la proposta definitiva d'adjudicació preparada per la Comissió de Valoració no ha de sofrir variació.
  
En virtut d'això, i en exercici de les competències atribuïdes per l'art. 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Fer públiques les puntuacions obtingudes per tots els concursants i adjudicar els següents llocs de treball:
  
1. Lloc de treball número 4057: cap del Servici de Govern de la Subsecretaria del Govern i Relacions amb les Corts.
  
1. Anna Maria Giménez Ribes 20.75 punts
  
2. José Fermín Doménech 13.10 punts
  
I en conseqüència designar per cobrir el lloc de treball núm. 4057, cap del Servici de Govern de la Subsecretaria del Govern i Relacions amb les Corts, grup A, nivell 26, complement específic E049: Anna Maria Giménez Ribes, funcionària de carrera del grup A, amb NRP 20767416D0.
  
2. Lloc de treball número 5879: cap del Servici de Gestió Documental del DOGV de la Subsecretaria del Govern i Relacions amb les Corts.
  
1. Elena Moreno Fernández 18.10 punts
  
I en conseqüència designar per cobrir el lloc de treball núm. 5879, cap del Servici de Gestió Documental del DOGV de la Subsecretaria del Govern i Relacions amb les Corts, grup A, nivell 26, complement específic E049: Elena Moreno Fernández, funcionària de carrera del grup A, amb NRP 22528131W0.
  
3. Lloc de treball número 18616: cap del Servici d'Ajudes i Diversificació de l'Oferta Turística de la Subsecretaria de Turisme.
  
1. J. Enrique del Campo Catalán 22.15 punts
  
2. Àngel Sánchez Roblizo 19.15 punts
  
3. Mario Magenti Javaloyas 15.62 punts
  
Queda exclòs Juan José Gamón Robres, per no presentar-se a l'entrevista preceptiva.
  
I en conseqüència designar per cobrir el lloc de treball núm. 18781, cap del Servici d'Ajudes i Diversificació de l'Oferta Turística de la Subsecretaria de Turisme, grup A, nivell 26, complement específic E047: J. Enrique del Campo Catalán, funcionari de carrera del grup A, amb NRP 19450735D0.
  
4. Lloc de treball número 20459: cap administratiu/iva ACCID de Presidència de la Generalitat de la Subsecretaria de Planificació i Estudis.
  
1. Manuel Lázaro López Estornell 22.10 punts
  
2. Juan José Gamón Robres 15.75 punts
  
3. Mario Magenti Javaloyas 15.75 punts
  
I en conseqüència designar per cobrir el lloc de treball núm. 20210, cap administratiu ACCID de Presidència de la Generalitat de la Subsecretaria de Planificació i Estudis, grup A, nivell 26, complement específic E049: Manuel Lázaro López Estornell, funcionari de carrera del grup A, amb NRP 19981015S0.
  
5. Lloc de treball número 21495: cap del Servici de Gestió Administrativa de la Secretaria General Administrativa.
  
1. Rosanna Sabater Gregori 24.70 punts
  
2. Juan José Gamón Robres 15.75 punts
  
3. Mario Magenti Javaloyas 15.75 punts
  
I en conseqüència designar per cobrir el lloc de treball núm. 21737, cap del Servici de Gestió Administrativa de la Secretaria General Administrativa, grup A, nivell 26, complement específic E049: Rosanna Sabater Gregori, funcionària de carrera del grup A, amb NRP 73908168O0.
  
Segon. Opcions
  
De conformitat amb el que preveu la base novena, apartat segon de la Convocatòria, qui haja resultat adjudicatari d'un lloc de treball en una altra convocatòria concurrent, tant de concurs com de lliure designació, haurà d'optar per una de les destinacions adjudicades mitjançant escrit dirigit a la Direcció General de Funció Pública, dins del termini de presa de possessió, i s'entendrà que renuncia a la resta de llocs adjudicats, per als quals es designarà el següent candidat per orde de puntuació, sempre i quan puga dictar-se una nova Resolució d'adjudicació d'acord amb els criteris que fonamenten la present Resolució.
  
Tercer. Cessament i preses de possessió
  
1) La presa de possessió en la nova destinació es produirà amb efectes del dia 15 d'abril de 2003.
  
2) El personal que ocupa lloc de treball i haja obtingut destinació en el present concurs, cessarà d'ofici el dia 14 d'abril de 2003.
  
Igualment, cessarà d'ofici el dia 14 d'abril de 2003 el personal que estiga ocupant un lloc de treball adjudicat en el present concurs.
  
3) Presidència de la Generalitat formalitzarà els corresponents annexos de cessament i preses de possessió.
  
Quart. Recurs
  
La present resolució posa fi a la via administrativa, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.
  
València, 2 d'abril de 2003.- El director general: José Joaquín Segarra Castillo.